Case ID: 1049618
Sentence 30: Beləliklə, Apellyasiya instansiyası məhkəməsi iş materiallarına istinad etməklə məhkəmə qətnaməsini qismən - xxx 2016-cı il tarixli, texnikaların satın alınması barədə **** saylı müqavilə üzrə öhdəliklərin icra edilməsi və ümumi dəyəri ******* ABŞ dolları olan 99 ədəd müxtəlif kənd təsərrüfatı texnikalarının İddiaçı1 ASC-nə təhvil verilməsi öhdəliyinin cavabdehə həvalə edilməsi hissəsində ləğv edərək, bu hissədə iddia tələbinin qismən təmin edilməsi, həmin müqavilə üzrə öhdəliklərin icra edilməsi və dəyəri 187.064 ABŞ dolları olan 07 ədəd müxtəlif kənd təsərrüfatı texnikaların cavabdeh tərəfindən iddiaçıya təhvil verilməsi iddianın bununla bağlı digər hissədə rədd edilməsi, qətnamənin cərimə məbləği hissəsində isə dəyişdirilmədən saxlanılması barədə qanuni nəticəyə gəlmişdir və işə kassasiya qaydasında baxan məhkəmə kollegiyası müqavilə azadlığı prinsipinə uyğun olaraq tərəflər arasında texnikanın satın alınması barədə alqı-satqı müqaviləsinin bağlandığını, lakin cavabdeh müqavilə üzrə üzərinə düşən müqavilə öhdəliklərini vaxtında və lazımi qaydada icra etmədiyini və avadanlıqları iddiaçıya təhvil vermədiyini, cavabdeh apellyasiya şikayətində iddiaçının malların gətirilməsindən öncə ödəniş etməli olduğu halda, ödənişin iddiaçı tərəfindən aparılmadığını qeyd etsə də, müqavilə şərtlərində avans olaraq 20 faiz ödəniş istisna olmaqla, qalan məbləğin yalnız malların qəbulundan sonra ödənilməsinin nəzərdə tutulduğunu, işdəki sənədlərə əsasən Cavabdeh gətirmədiyi 7 ədəd texnikanın dəyərinin 187.064 ABŞ dolları təşkil etdiyini, müqavilənin 20.1-ci bəndinə görə«İcraçı» müqavilənin (və ya onun hər hansı hissəsini) bu müqavilədə müəyyən olunmuş qaydada və müddət ərzində yerinə yetirmədikdə (gecikdirdikdə), «Sifarişçi»nin digər hüquqlara ziyan vurmadan hər gecikdirilmiş gün üçün təhvil verilməyən və ya qüsur aşkar edilən malları və ya onun ehtiyat hissəsinin qiymətinin 0,1 %-i məbləğində cərimə sanksiyaları (qarşısıalınmaz qüvvənin təsiri istisna olmaqla) tətbiq etmək hüququna malik olduğunu nəzərə alaraq kassasiya şikayətinin dəlillərini əsassız hesab edir.